—

uzimajući u obzir članak 314. Ugovora o funkcioniranju Europske unije, — uzimajući u obzir članak 106.a Ugovora o osnivanju Europske zajednice za atomsku energiju, — uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41., — uzimajući u obzir opći proračun Europske unije za financijsku godinu 2017., konačno donesen 1. prosinca 2016. (2), — uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (3) (Uredba o VFO-u), — uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), — uzimajući u obzir Tematsko izvješće br. 5/2017 Europskog revizorskog suda „Nezaposlenost mladih – donose li politike EU-a promjene? Procjena programa „Garancija za mlade” i Inicijative za zapošljavanje mladih”, — uzimajući u obzir Odluku Vijeća 2014/335/EU, Euratom od 26. svibnja 2014. o sustavu vlastitih sredstava Europske unije (5), — uzimajući u obzir nacrt izmjene proračuna br. 3/2017, koji je Komisija usvojila 30. svibnja 2017. (COM(2017)0288), — uzimajući u obzir stajalište o nacrtu izmjene proračuna br. 3/2017 koje je Vijeće usvojilo 4. rujna 2017. i istog dana proslijedilo Europskom parlamentu (11812/2017 – C8-0303/2017), — uzimajući u obzir članke 88. i 91. Poslovnika, — uzimajući u obzir izvješće Odbora za proračune (A8-0282/2017), A. budući da se nacrt izmjene proračuna br. 3/2017 odnosi na dodjelu 500 milijuna EUR dodatnih odobrenih sredstava za preuzimanje obveza za Inicijativu za zapošljavanje mladih, kako su Europski parlament i Vijeće dogovorili u sporazumu o proračunu za 2017., kao i na izmjenu planova radnih mjesta decentralizirane agencije ACER i zajedničkoga poduzeća SESAR2, bez ikakvih promjena u cjelokupnom proračunu ili u ukupnom broju radnih mjesta; B. budući da su Europski parlament i Vijeće pozvali Komisiju da predloži izmjenu proračuna za 2017. kako bi se Inicijativi za zapošljavanje mladih u 2017. osiguralo 500 milijuna EUR koji se financiraju iz ukupnih razlika za obveze, čim se usvoji tehnička prilagodba predviđena člankom 6. Uredbe o VFO-u; C. budući da nakon usvajanja tehničke prilagodbe Komisija slijedom toga predlaže izmjenu proračuna Europske unije za financijsku godinu 2017. i povećanje stavke 04 02 64 „Inicijativa za zapošljavanje mladih”; D. budući da su se u kontekstu revizije na sredini razdoblja višegodišnjeg financijskog okvira (VFO) Europski parlament i Vijeće složili oko dodatnog iznosa od 1,2 milijarde EUR za Inicijativu za zapošljavanje mladih za razdoblje od 2017. do 2020. te je Europski parlament u svojoj izjavi povezanoj s revizijom VFO-a na sredini razdoblja istaknuo da je to ograničenje političke naravi bez pravnih posljedica; E. budući da je u kontekstu revizije VFO-a na sredini razdoblja Komisija u svojoj izjavi također istaknula da bi valjalo razmotriti povećanje sredstava za financiranje Inicijative za zapošljavanje mladih veće od dogovorenog iznosa od 1,2 milijarde EUR s pomoću gornjih granica dostupnih u okviru ukupne razlike za obveze u skladu s člankom 14. Uredbe o VFO-u; F. budući da je zahtjev za postupak reklasifikacije u 2017. potreban i za decentraliziranu agenciju ACER i za zajedničko poduzeće SESAR2;